**Vienošanās**

par 2019.gada 9.aprīļa līguma „Par elektroniskās datu ievades sistēmas izstrādi un ieviešanu” (Pasūtītāja piešķirtais Nr.1.50-2/14)

grozījumiem

Rīgā, 2019.gada \_\_\_\_.\_\_\_\_\_\_\_\_\_\_\_\_\_\_

**Korupcijas novēršanas un apkarošanas birojs,** reģ.Nr.90001427791, tā priekšnieka pienākumu izpildītājas Inetas Cīrules personā (turpmāk – Pasūtītājs), kura darbojas, pamatojoties uz Korupcijas novēršanas un apkarošanas biroja likuma 4.panta septītajā daļā, Ministru kabineta 2018.gada 4.septembra noteikumu Nr.556 “Korupcijas novēršanas un apkarošanas biroja nolikums” 6.punktā un Ministru prezidenta 2019.gada 3.jūnija rīkojumā Nr. 144 noteikto, no vienas puses, un

**SIA “PHYCON”** vien.reģ.Nr.40103616240, tās valdes locekļa Anda Cekula personā, (turpmāk – Izpildītājs), kurš darbojas uz Statūtu pamata, no otras puses, bet abi kopā (turpmāk – Puses), pamatojoties uz SIA “PHYCON” 2019.gada 15.maija vēstuli ”Par līguma izpildes termiņa pagarināšanu”, Pušu 2019.gada 9.aprīļa līguma Nr.1.50-2/14 “Par elektroniskās datu ievades sistēmas izstrādi un ieviešanu” (turpmāk – Līgums) 5.4.4.apakšpunktu un Publisko iepirkumu likuma 61.panta trešās daļas 3.punktu, noslēdz šādu vienošanos par Līguma grozījumiem:

1.1.Izteikt Līguma 2.1.punktu šādā redakcijā:

“2.1. Līdz 2019.gada 23.jūlijam Izpildītājs izstrādā un ievieš Informācijas sistēmu. Izpildītājs nodrošina, ka saskaņā ar Politisko organizāciju (partiju) finansēšanas likuma 15.pantā noteiktajām prasībām Informācijas sistēma ir pieejama un izmantojama lietotājiem, sākot ar 2019.gada 30.jūniju.”

* 1. Izteikt Līguma 3.1.punktu šādā redakcijā:

“3.1. Līgumcena ir 31121,25 *euro* (trīsdesmit viens tūkstotis viens simts divdesmit viens *euro*, 25 centi) bez pievienotās vērtības nodokļa (PVN).”

* 1. Papildināt Līguma 4.nodaļu ar 4.10.punktu, izsakot to šādā redakcijā:

“4.10. Puses vienojas, ka:

4.10.1. Pasūtītājs nodrošina Informācijas sistēmas drošības pārbaudes beigu termiņu līdz 2019.gada 3.jūlijam;

4.10.2. Izpildītājs ne vēlāk kā 7 (septiņu) darba dienu laikā no Pasūtītāja elektroniski nosūtītās informācijas par drošības testa rezultātiem, nodrošina Informācijas sistēmas atbilstību drošības testētāja Informācijas tehnoloģiju drošības incidentu novēršanas institūta (CERT.LV) rekomendācijām, papildinot vai pielāgojot to drošības prasībām;

4.10.3. Par Informācijas sistēmas izstrādes un ieviešanas pilnīgu izpildi uzskatāms datums, kad ir izpildīti visi 4.10.punkta noteikumi un tiek parakstīts pieņemšanas – nodošanas akts.

* 1. Papildināt Līguma 12.nodaļu “noslēguma noteikumi” ar 12.10.punktu, izsakot to šādā redakcijā:

“12.10. Jebkuri Līguma grozījumi vai papildinājumi tiek noformēti rakstveidā un tie kļūst par Līguma neatņemamu sastāvdaļu, pēc Pušu abpusējas parakstīšanas.”

* 1. Puses vienojas, ka Izpildītājs nodrošina Pakalpojuma izpildei nepieciešamos darbus atbilstoši vienošanās pielikumā pievienotajai 2019.gada 26.maija precizētajai tāmei par papildu darbu veikšanu.
  2. Līguma noteikumi, uz kuriem neattiecas šī Vienošanās, paliek nemainīgi.
  3. Vienošanās stājas spēkā ar Pušu abpusējas parakstīšanas dienu un ir Līguma neatņemama sastāvdaļa.
  4. Vienošanās ar pielikumu sastādīta uz 2 (divām) lapām, 2 (divos) eksemplāros ar vienādu juridisko spēku, pa 1 (vienam) eksemplāram katrai no Pusēm.
  5. Pušu rekvizīti un paraksti:

**Korupcijas novēršanas un apkarošanas birojs SIA „PHYCON”**

Reģ.Nr.90001427791 Reģ. Nr. 40103616240

Adrese: Citadeles iela 1, Rīga, LV-1010 Adrese: Kristapa iela 16C-10, Rīga,

Banka: Valsts kase LV-1046

Konts: LV52TREL2040007022000 Banka: Revolut Ltd

Kods: TRELLV22 Konts: GB87REVO00997061092990

Bankas kods: REVOGB21

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

I.Cīrule A.Cekuls

z.v. z.v.